พอดีมีเพศสัมพันธ์แล้วแฟนเผลอหลั่งภายใน เลยซื้อยาคุมฉุกเฉินมากิน อยากทราบว่าถ้าเรากินยาคุมฉุกเฉินแล้วเราสามารถกินยาคุมแบบแผงต่อได้้หรือต้องรอประจำเดือนมาก่อนถึงจะกินได้ หรือยังไงค่ะ เพิ่งกินยาคุมครั้งแรกขอคำแนะนำหน่อยค่ะ
สวัสดีค่ะ การใช้ยาคุมฉุกเฉินเพื่อป้องกันการตั้งครรภ์จากเพศสัมพันธ์ที่เกิดไปแล้วนั้น ควรกินภายใน 72 ชั่วโมงหลังมีเพศสัมพันธ์ และกินให้ครบตามข้างฉลากกำหนดหลังจากใช้ยาคุมฉุกเฉิน ควรตรวจให้แน่ใจก่อนว่าไม่ตั้งครรภ์ค่อยเริ่มยาคุมแบบแผงรายเดือนได้ค่ะ โดยชุดตรวจครรภ์ทางปัสสาวะให้ผลบวกได้ที่ 10-14 วันหลังปฏิสนธิ หรือถ้าให้แน่ใจก็ควรรอจนประจำเดือนครั้งใหม่มา แล้วค่อยเริ่มยาภายใน 5 วันแรกของการมีประจำเดือนและกินต่อเนื่องทุกวันจนหมดแผงค่ะ ในระหว่างนี้ที่ยังไม่ได้เริ่มยาคุม ให้ใส่ถุงยางอนามัยทุกครั้งที่มีเพศสัมพันธ์